PATVIRTINTA

Koncertinės įstaigos valstybinio pučiamųjų

instrumentų orkestro „Trimitas“ vadovo

2020 m. sausio 29 d. įsakymu Nr. 1V-08

**KONCERTINĖS ĮSTAIGOS VALSTYBINIO PUČIAMŲJŲ INSTRUMENTŲ ORKESTRO „TRIMITAS“ VADOVO PAVADUOTOJO PAREIGYBĖS APRAŠYMAS**

**I SKYRIUS**

**PAREIGYBĖ**

1. Koncertinės įstaigos valstybinio pučiamųjų instrumentų orkestro „Trimitas“ vadovo (toliau – Koncertinė įstaiga) pavaduotojas yra Koncertinės įstaigos vadovo pavaduotojas.

2. Pareigybės lygis – A1 lygio.

**II SKYRIUS**

**SPECIALŪS REIKALAVIMAI ŠIAS PAREIGAS EINANČIAM DARBUOTOJUI**

3. Darbuotojas, einantis šias pareigas, turi atitikti šiuos specialiuosius reikalavimus:

3.1. turėti aukštąjį universitetinį su magistro kvalifikaciniu laipsniu ar jam prilygintą humanitarinių mokslų studijų srities išsilavinimą;

3.2. žinoti Lietuvos Respublikos įstatymus, Lietuvos Respublikos Vyriausybės nutarimus, ir kitus poįstatyminius teisės aktus, reglamentuojančius Koncertinės įstaigos veiklą, koncertų ir gastrolių organizavimą, finansų planavimą, valstybės turto valdymą, naudojimą ir disponavimą juo, ir kitus teisės aktus, reikalingus pareigybės aprašyme nustatytoms funkcijoms vykdyti bei kitas teisės normas, reikalingas tinkamam darbui užtikrinti, išmanyti saugos ir sveikatos darbe bei priešgaisrinės saugos reikalavimus, būti susipažinęs su Koncertinės įstaigos vidaus tvarkos taisyklėmis;

3.3. gebėti savarankiškai planuoti ir organizuoti savo veiklą, mokėti valdyti, rinkti, kaupti, sisteminti, analizuoti, apibendrinti informaciją ir rengti išvadas bei sklandžiai dėstyti mintis raštu ir žodžiu;

3.4. mokėti vieną iš užsienio kalbų (anglų, vokiečių ar prancūzų) ne žemesniu kaip B1 lygiu pagal Bendrųjų Europos kalbų metmenų kalbos mokėjimo lygių sistemą;

3.5. išmanyti dokumentų apskaitos ir tvarkymo taisykles, mokėti dirbti Microsoft Office programiniu paketu ir kompiuterinėmis duomenų sistemomis.

**III SKYRIUS**

**ŠIAS PAREIGAS EINANČIO DARBUOTOJO FUNKCIJOS**

4. Šias pareigas einantis darbuotojas, vykdo šias funkcijas:

4.1. inicijuoja ir koordinuoja Koncertinės įstaigos užsienio šalių partnerių paiešką;

4.2. atsako už tarptautinių bendradarbiavimo sutarčių sudarymą, plėtojimą bei jų įgyvendinimą;

4.3. tiria koncertinės paklausos rinką Lietuvos bei užsienio rinkose;

4.4. kartu su Koncertinės įstaigos vadovu kuria metinę Koncertinės įstaigos veiklos strategiją;

4.5. dalyvauja kuriant ir įgyvendinant Koncertinės įstaigos koncertines programas;

4.6. dalyvauja rengiant Koncertinės įstaigos vidaus veiklą reglamentuojančius dokumentus;

4.7. teikia pasiūlymus dėl galimų kolektyvo kūrybinių ir finansinių partnerių paieškos;

4.8. rūpinasi orkestro įvaizdžiu, platinant informaciją apie orkestro koncertinę veiklą šalies žiniasklaidoje;

4.9. koordinuoja Koncertų vadybos, rinkodaros ir komunikacijos skyriaus veiklą;

4.10. koordinuoja Aptarnavimo skyriaus veiklą;

4.11. kontroliuoja Koncertinės įstaigos aprūpinimą materialiuoju ir nematerialiuoju turtu bei teikia siūlymus šios srities tobulinimui;

4.12. teikia Koncertinės įstaigos vadovui pasiūlymus dėl Koncertinės įstaigos struktūros ir pareigybių sąrašo;

4.13. įstatymų ir teisės aktų nustatyta tvarka vykdo kitus Koncertinės įstaigos vadovo pavedimus.

Susipažinau:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Vardas ir pavardė)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Parašas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Data)